**UUTISIA FORDILTA Marraskuu 2013**

**Fordin myynti kasvoi lokakuussa**

Fordin myynti Euroopan 19 maata kattavalla markkina-alueella kasvoi lokakuussa 1,7 prosenttia volyymin ollessa 90 300 ajoneuvoa. Vuoden ensimmäisen kymmenen kuukauden aikana uusia Fordeja on myyty kyseisellä markkina-alueella 915 000 kappaletta. Fordin markkinaosuus vuoden alusta lokakuun loppuun pysyi samalla tasolla kuin viime vuonna vastaavana ajankohtana ollen 7,9 prosenttia. Hyötyajoneuvoissa markkinaosuus sen sijaan oli korkein sitten vuoden 2007 ollen nyt 9,4 prosenttia.

Suomessa Ford oli lokakuun viidenneksi suosituin merkki henkilöautoissa 7,5 prosentin markkinaosuudella. Pakettiautoissa Fordin markkinaosuus tammi-lokakuussa oli 23,5 prosenttia.

Linkki tiedotteeseen: <https://media.ford.com/content/fordmedia/feu/en/news/2013/11/15/ford-retail-market-share-up-for-ninth-straight-month-in-europe--.html>

**Ford ja Coca-Cola Company laittoivat Fusion Energin sisätilat uusiksi**

Yhdysvalloissa Fordin tutkimuskäytössä olevan ladattavan Fusion Energi -hybridin istuintyynyissä, selkänojissa, pääntuissa ja ovien kangaspinnoissa on käytetty Coca-Cola Companyn patentoimaa PlantBottle Technology™-valmistusmenetelmää. Menetelmällä pystytään valmistamaan kangasta, jonka materiaalista jopa 30 prosenttia on kasvipohjaisia. Käyttämällä PlantBottle-teknologiaa Ford haluaa vahvistaa, että yhtiö on sitoutunut keksimään ja käyttämään tulevaisuuden ajoneuvoissaan innovatiivisia uusiutuvista materiaaleista valmistettuja tuotteita. Tämä osoittaa näiden kahden tunnetun yrityksen halua käyttää vaikutusvaltaansa vähentämään fossiilisten polttoaineiden yleistä ympäristönkuormitusta.

Linkki tiedotteeseen: <https://media.ford.com/content/fordmedia/fna/us/en/news/2013/11/15/driving-innovation--the-coca-cola-company-and-ford-unveil-ford-f.html>

**Ford SYNC-järjestelmällä varustettuja Fordeja on jo 10 miljoonaa**

Kuusi vuotta sitten Yhdysvalloissa ja viime vuonna Euroopassa esitelty, palkittu Ford SYNC-teknologia löytyy nyt 10 miljoonasta Ford-ajoneuvosta. Euroopassa monissa Fordin malleissa SYNC on jo ollut saatavilla hätäaputoiminnolla, lähiaikoina sen saa myös AppLinkilla varustettuna, kun Ford EcoSport -katumaasturi tulee markkinoille. Fordin tavoitteena on saada Euroopan teille 3,5 miljoonaa SYNC-järjestelmällä varustettua ajoneuvoa vuosikymmenen puoliväliin mennessä.

Linkki tiedotteeseen: <https://media.ford.com/content/fordmedia/feu/en/news/2013/11/20/ford-produces-10-millionth-vehicle-equipped-with-voice-activated.html>

**Ford vahvasti esillä YouTube-taitoajohitissä**

Mestarikuljettaja Ken Block käskyttää Ford Fiesta ST 2013 -kilpa-autoa vauhdikkaassa Gymkhana SIX: The Ultimate Gymkhana Grid Course -videossa. Videossa Fiesta ohjautuu erilaisten esteiden ohi nopeudella, joka saa katsojan haukkomaan henkeä ruudun ääressä. Gymkhana-videot ovat saavuttaneet YouTubessa suuren suosion keräämällä yli 250 miljoonaa katsojaa.

Linkki videoon: <http://www.youtube.com/watch?v=WUO-lPubXeI>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 180 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com